পিটার হেইন
পিটার স্যামুয়েল হেইন (ইংরেজি: Peter Heine; জন্ম: ২৮ জুন, ১৯২৮ - মৃত্যু: ৪ ফেব্রুয়ারি, ২০০৫) কোয়াজুলু-নাটাল প্রদেশের উইন্টারটন এলাকায় জন্মগ্রহণকারী দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬২ সময়কালে চৌদ্দ টেস্টে অংশগ্রহণ করেছেন পিটার হেইন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও অরেঞ্জ ফ্রি স্টেট দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে ভূমিকা রাখতেন। এছাড়াও, ডানহাতে নিচেরসারিতে ব্যাটিং করতেন তিনি।